CELEX: 32008D0620
Language: et
Date: 2008-07-22 00:00:00
Title: 2008/620/EÜ: Komisjoni otsus, 22. juuli 2008 , millega kehtestatakse kontrolli ja inspekteerimise eriprogramm seoses tursavarudega Kattegatis, Põhjameres, Skagerrakis, La Manche’i idaosas, Šotimaast läänes asuvates vetes ja Iiri meres (teatavaks tehtud numbri K(2008) 3633 all)

26.7.2008   
            
            
               ET
            
            
               Euroopa Liidu Teataja
            
            
               L 198/66
            
         
      KOMISJONI OTSUS,
   22. juuli 2008,
   millega kehtestatakse kontrolli ja inspekteerimise eriprogramm seoses tursavarudega Kattegatis, Põhjameres, Skagerrakis, La Manche’i idaosas, Šotimaast läänes asuvates vetes ja Iiri meres
   (teatavaks tehtud numbri K(2008) 3633 all)
   (2008/620/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 12. oktoobri 1993. aasta määrust (EMÜ) nr 2847/93, millega luuakse ühise kalanduspoliitika suhtes rakendatav kontrollisüsteem, (1) eriti selle artikli 34c lõiget 1,
   ning arvestades järgmist:
   
               (1)
            
            
               Nõukogu 26. veebruari 2004. aasta määrusega (EÜ) nr 423/2004, millega kehtestatakse meetmed tursavarude taastamiseks, (2) on kehtestatud meetmed tursavarude taastamiseks Kattegatis, Põhjamerel, Skagerrakis, La Manche’i idaosas, Šotimaast läänes asuvates vetes ja Iiri meres ning tursapüügi seire, kontrolli ja järelevalve eeskirjad nimetatud piirkondades.
            
         
               (2)
            
            
               Nõukogu 20. detsembri 2002. aasta määruses (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta (3) on sätestatud komisjoni kontrollitegevus ja liikmesriikide koostöö, et tagada vastavus ühise kalanduspoliitika eeskirjadele.
            
         
               (3)
            
            
               Tursavarude taastamise meetmete edukuse tagamiseks Kattegatis, Põhjamerel, Skagerrakis, La Manche’i idaosas, Šotimaast läänes asuvates vetes ja Iiri meres on vaja kehtestada asjaomaste varude kontrolli ja inspekteerimise eriprogramm.
            
         
               (4)
            
            
               Kõnealune kontrolli ja inspekteerimise eriprogramm tuleks kehtestada kolmeks aastaks. Asjaomased liikmesriigid peaksid kontrolli ja inspekteerimise eriprogrammi rakendamise tulemusi korrapäraselt hindama koostöös nõukogu määrusega (EÜ) nr 768/2005 loodud Ühenduse Kalanduskontrolli Agentuuriga (CFCA). (4)
               
            
         
               (5)
            
            
               Ühine inspekteerimine ja järelevalve peaks toimuma vastavalt CFCA koostatud ühiskasutuskavadele.
            
         
               (6)
            
            
               Käesoleva otsusega ette nähtud meetmed on kehtestatud kooskõlas asjaomaste liikmesriikidega.
            
         
               (7)
            
            
               Käesoleva otsusega ette nähtud meetmed on kooskõlas kalanduse ja vesiviljeluse korralduskomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Sisu
   Käesoleva otsusega kehtestatakse kontrolli ja inspekteerimise eriprogramm, et tagada Kattegati, Põhjamere, Skagerraki, La Manche’i idaosa, Šotimaast läänes asuvate vete ja Iiri mere tursavarude taastamiseks määrusega (EÜ) nr 423/2004 kehtestatud meetmete ühtlustatud rakendamine.
   Artikkel 2
   Reguleerimisala
   Artiklis 1 nimetatud kontrolli ja inspekteerimise eriprogrammi kohaldatakse kolm aastat ja see hõlmab järgmist:
   
               a)
            
            
               selliste kalalaevade kalastustegevus, millele kehtivad püügikoormuse piirangud ja nendega seotud tingimused, artiklis 1 nimetatud piirkondades;
            
         
               b)
            
            
               kõik kalapüügiga seotud tegevused, kaasa arvatud kalatoodete lossimine, kaalumine, turustamine, vedu ja ladustamine ning lossimise ja müügi registreerimine.
            
         Artikkel 3
   Mõisted
   Käesolevas otsuses kasutatakse määruse (EÜ) nr 2371/2002 artiklis 3 ning määruse (EÜ) nr 423/2004 artiklis 2 sätestatud mõisteid.
   Artikkel 4
   Siseriiklikud kontrolli- ja inspekteerimisprogrammid
   1.   Belgia, Taani, Saksamaa, Prantsusmaa, Iirimaa, Madalmaad, Rootsi ja Ühendkuningriik kehtestavad artiklis 2 loetletud tegevuste jaoks siseriiklikud kontrolli- ja inspekteerimisprogrammid kooskõlas I lisas sätestatud ühiseeskirjadega.
   2.   Siseriiklikud kontrolli- ja inspekteerimisprogrammid sisaldavad kõiki II lisas loetletud andmeid ja tehnilisi üksikasju.
   3.   Lõikes 1 nimetatud liikmesriigid teevad komisjonile 15. oktoobriks 2008 kättesaadavaks oma siseriikliku kontrolli- ja inspekteerimisprogrammi ja selle rakendamise iga-aastase ajakava. Ajakava sisaldab teavet eraldatud inim- ja materiaalsete ressursside kohta ning perioodide ja tsoonide kohta, millal ja kus neid ressursse kasutatakse.
   4.   Pärast seda edastavad lõikes 1 nimetatud liikmesriigid ajakohastatud rakendamise ajakava komisjonile igal aastal, kuid mitte hiljem kui 15 päeva enne selle rakendamise algust.
   Artikkel 5
   Liikmesriikide vaheline koostöö
   Kõik liikmesriigid teevad artikli 4 lõikes 1 nimetatud liikmesriikidega kontrolli ja inspekteerimise eriprogrammi rakendamisel koostööd.
   Artikkel 6
   Liikmesriikide poolne kontroll ja järelevalve
   1.   Liikmesriik, kes vastavalt määruse (EÜ) nr 768/2005 artikli 12 kohaselt koostatud ühiskasutuskavale kavatseb teostada järelevalvet ja inspekteerida kalalaevu teise liikmesriigi jurisdiktsiooni alla kuuluvates vetes, teatab oma kavatsusest komisjoni määruse (EÜ) nr 1042/2006 (5) artiklis 3 osutatud kontaktisikule asjaomases rannikuäärses liikmesriigis ja Ühenduse Kalanduskontrolli Agentuurile (edaspidi „CFCA”). Teade sisaldab järgmisi andmeid:
   
               a)
            
            
               inspekteerivate laevade ja lennukite tüüp, nimi ja raadiokutsung määruse (EÜ) nr 2371/2002 artikli 28 lõikes 4 osutatud loetelu põhjal;
            
         
               b)
            
            
               kontrolli ja inspekteerimise läbiviimise piirkonnad, vastavalt artiklile 1;
            
         
               c)
            
            
               järelevalve ja inspekteerimise kestus.
            
         2.   Järelevalve ja inspekteerimine viiakse läbi vastavalt I lisale.
   Artikkel 7
   Ühine inspekteerimine ja järelevalve
   Artikli 4 lõikes 1 nimetatud liikmesriigid teostavad ühist inspekteerimist ja järelevalvet vastavalt CFCA poolt määruse (EÜ) nr 768/2005 artikli 12 alusel koostatud ühiskasutuskavale.
   Artikkel 8
   Teavitamine
   Artikli 4 lõikes 1 nimetatud liikmesriigid esitavad komisjonile iga aasta 31. jaanuariks järgmise teabe eelmise kalendriaasta kohta:
   
               a)
            
            
               I lisas sätestatud inspekteerimis- ja järelevalveülesanded;
            
         
               b)
            
            
               antud aasta jooksul avastatud, III lisas osutatud rikkumised, sealhulgas iga rikkumise puhul laeva lipu liikmesriik, inspekteerimise kuupäev ja koht ning rikkumise liik. Liikmesriigid tähistavad rikkumise liigi tähega, mille all rikkumine on III lisas loetletud;
            
         
               c)
            
            
               rikkumiste edasise jälgimise olukord nii antud aasta jooksul kui ka varasematel aastatel avastatud rikkumiste puhul;
            
         
               d)
            
            
               asjakohased liikmesriikidevahelised kooskõlastus- ja koostöömeetmed.
            
         Artikkel 9
   Hindamine
   1.   Iga aasta 31. jaanuariks koostab iga artikli 4 lõikes 1 nimetatud liikmesriik ja saadab komisjonile ja CFCA-le käesolevas otsuses sätestatud kontrolli ja inspekteerimise eriprogrammi ning artiklis 5 osutatud siseriikliku kontrolli- ja inspekteerimisprogrammi raames eelmise kalendriaasta jooksul läbiviidud kontrolli- ja inspekteerimistegevuse hindamisaruande.
   2.   CFCA võtab lõikes 1 osutatud hindamisaruandeid arvesse määruse (EÜ) nr 768/2005 artiklis 14 osutatud iga-aastasel ühiskasutuskavade tulemuslikkuse hindamisel.
   3.   Komisjon kutsub vähemalt kord aastas kokku kalanduse ja vesiviljeluse korralduskomitee koosoleku, et hinnata kontrolli ja inspekteerimise eriprogrammi ning siseriiklike kontrolli- ja inspekteerimisprogrammide järgimist.
   Artikkel 10
   Adressaadid
   Käesolev otsus on adresseeritud liikmesriikidele.
   
      Brüssel, 22. juuli 2008
      
         
            Komisjoni nimel
         
         
            komisjoni liige
         
         Joe BORG
         
      
   
   
      (1)  EÜT L 261, 20.10.1993, lk 1. Määrust on viimati muudetud määrusega (EÜ) nr 1098/2007 (ELT L 248, 22.9.2007, lk 1).
   
      (2)  ELT L 70, 9.3.2004, lk 8.
   
      (3)  EÜT L 358, 31.12.2002, lk 59. Määrust on muudetud määrusega (EÜ) nr 865/2007 (ELT L 192, 24.7.2007, lk 1).
   
      (4)  ELT L 128, 21.5.2005, lk 1.
   
      (5)  ELT L 187, 8.7.2006, lk 14.
   
      I LISA
      Inspekteerimis- ja järelevalveülesanded
      1.   Üldised inspekteerimisülesanded
      
                  1.1.
               
               
                  Iga inspekteerimise kohta koostatakse inspekteerimisakt. Inspektorid peavad kindlasti kontrollima järgmist teavet ja märkima selle akti:
                  
                              a)
                           
                           
                              vastutavaid isikuid tõendavad andmed ning asjaomase kontrollitud tegevusega seotud laeva või sõidukite andmed;
                           
                        
                              b)
                           
                           
                              load: kalalaevatunnistus, kalapüügiluba ja püügikoormuse õigus;
                           
                        
                              c)
                           
                           
                              asjakohased laevadokumendid, nt püügipäevik, registreerimistunnistused, laeva lastiruumide plaanid, andmed edastatud teatiste kohta ja vajaduse korral andmed laevaseiresüsteemis käsitsi edastatud teadete kohta;
                           
                        
                              d)
                           
                           
                              kõik muud asjakohased tähelepanekud, mis on tehtud inspekteerimisel merel, sadamas või turustamise mis tahes etapis.
                           
                        
            
                  1.2.
               
               
                  Punktis 1.1 osutatud andmeid võrreldakse teiste pädevate asutuste poolt inspektoritele kättesaadavaks tehtud teabega, sealhulgas laevaseiresüsteemi teabe ja eelteadete ning selliste laevade nimekirjadega, kellel on luba tursapüügiks ükskõik millises käesoleva otsuse artiklis 1 märgitud piirkonnas.
               
            2.   Inspekteerimisülesanded merel
      Inspektorid kontrollivad:
      
                  a)
               
               
                  pardal hoitava kala koguseid võrreldes püügipäevikus registreeritud kogustega ning vastavust määruse (EÜ) nr 423/2004 artiklis 13 osutatud lubatud kõikumisele;
               
            
                  b)
               
               
                  pardal olevaid püügivahendeid ning vastavust võrguniidi jämedust, võrgusilma miinimumsuurust, kala alammõõtu, võrgumanuseid ning passiivpüüniste märgistamist ja identifitseerimist käsitlevatele sätetele;
               
            
                  c)
               
               
                  laevaseiresüsteemi nõuetekohast toimimist.
               
            3.   Inspekteerimisülesanded lossimisel
      Inspektorid kontrollivad järgmisi aspekte:
      
                  a)
               
               
                  lossimise eelteade, sealhulgas pardal olevat kalasaaki käsitlev teave;
               
            
                  b)
               
               
                  püügiraamatu ja lossimisdeklaratsiooni täitmine, sealhulgas püügikoormuse aruandlus;
               
            
                  c)
               
               
                  tegelikult pardal hoitava kala kogused, lossitud tursa ja teiste liikide mass ning vastavus määruse (EÜ) nr 423/2004 artiklis 13 osutatud lubatud kõikumisele;
               
            
                  d)
               
               
                  pardal olevad püügivahendid ning vastavus võrguniidi jämedust, võrgusilma miinimumsuurust, kala alammõõtu, võrgumanuseid ning passiivpüüniste märgistamist ja identifitseerimist käsitlevatele sätetele;
               
            
                  e)
               
               
                  vajaduse korral laevaseiresüsteemi seadmete väljalülitamisprotseduuri järgimine.
               
            4.   Transporti ja turustamist käsitlevad inspekteerimisülesanded
      Inspektorid kontrollivad:
      
                  a)
               
               
                  asjakohaseid veodokumente ja võrdlevad neis sisalduvaid andmeid tegelikult veetavate kogustega;
               
            
                  b)
               
               
                  liigitus- ja märgistusnõuete ning kala alammõõdu nõuete järgimist;
               
            
                  c)
               
               
                  kala käsitlevaid dokumente (püügipäevik, lossimisdeklaratsioon ja müügiteatised) ning sorteerimist ja kaalumist turustamissätete kontrollimiseks.
               
            5.   Õhuseire ülesanded
      Õhuseiremeeskond:
      
                  a)
               
               
                  võrdleb tegelikku kalapüüki püügikoormuse jaotamisega;
               
            
                  b)
               
               
                  kontrollib võrdlevalt püügikeelu piirkondi;
               
            
                  c)
               
               
                  esitab aruande seireandmete kohta ristvõrdluse eesmärgil.
               
            
   
      II LISA
      Siseriiklike kontrolliprogrammide sisu
      Siseriiklikes kontrolliprogrammides täpsustatakse muu hulgas järgmist.
      1.   KONTROLLIVAHENDID
      —   Inimvahendid
      Kaldal ja merel tegutsevate inspektorite hinnanguline arv ning perioodid ja tsoonid, millal ja kus neid kasutatakse.
      —   Tehnilised vahendid
      Patrull-laevade ja -õhusõidukite hinnanguline arv ning perioodid ja tsoonid, millal ja kus neid kasutatakse.
      —   Rahalised vahendid
      Eelarveassigneeringute hinnanguline suurus inimressursside, patrull-laevade ja -õhusõidukite kasutamiseks.
      2.   SADAMATE MÄÄRAMINE
      Määratud sadamate nimekiri, kus peab toimuma suuremate kui kahe tonni suuruste tursakoguste lossimine.
      3.   PÜÜGIKOORMUSE KONTROLLIMINE
      Süsteem püügikoormuse jaotamiseks, jälgimiseks ja kontrollimiseks, sealhulgas:
      
                  —
               
               
                  kasutatav süsteem, mille abil kontrollitakse püügiregistreid laevadel, millele on antud lisapäevad;
               
            
                  —
               
               
                  kasutatav süsteem, mille abil kontrollitakse vastavust kaaspüügi piirangutele, mis kehtivad laevadele, mille suhtes kehtivad lisapäevad või erandid;
               
            
                  —
               
               
                  tööstusele väljastatud õigusakt ja/või soovitus, kuidas registreerida ettenähtud püügiperioodi ning püügivarustuse kategooriat;
               
            
                  —
               
               
                  tööstusele väljastatud õigusakt ja/või soovitus, kuidas registreerida nende kavatsust kasutada püügiperioodil rohkem kui ühte püügivarustuse kategooriat;
               
            
                  —
               
               
                  püügikoormuse andmete haldamise viis ning andmebaasi struktuur;
               
            
                  —
               
               
                  päevade ülekandmiseks kasutatav süsteem;
               
            
                  —
               
               
                  lisapäevade jaotamiseks kasutatav süsteem;
               
            
                  —
               
               
                  transiidipäevade mitteomistamiseks kasutatav süsteem;
               
            
                  —
               
               
                  süsteem, mida kasutatakse tagamaks, et kui püügiregistrita laevadel lubatakse kala püüda mingis piirkonnas, tühistatakse vastav püügimaht.
               
            4.   PÜÜGIKOORMUSE REŽIIM
      Kalapüügiga seotud tingimused, sealhulgas:
      
                  —
               
               
                  kasutatava püügisüsteemi kirjeldus;
               
            
                  —
               
               
                  alternatiivsete kontrollimeetmete kirjeldus;
               
            
                  —
               
               
                  süsteem, mille abil tagatakse vastavus eelteatamise tingimustele;
               
            
                  —
               
               
                  lossimislubade andmise kirjeldus;
               
            
                  —
               
               
                  lubatud ületamismäära arvutamise meetod koguste hindamisel;
               
            5.   INSPEKTEERIMISPROTOKOLLID
      Protokollid kontrollimiste kohta lossimisel, esmamüügil, transpordil pärast esmamüüki ja kontrollimiste kohta merel.
      6.   SUUNISED
      Selgitavad suunised inspektoritele, tootjaorganisatsioonidele ning kaluritele.
      7.   ANDMEVAHETUSPROTOKOLLID
      Protokollid suhtlemiseks teiste liikmesriikide määratud pädevate asutustega, kes vastutavad tursa kontrolli ja inspekteerimise eriprogrammi eest.
      8.   INSPEKTORITE VAHETAMINE
      Inspektorite vahetamise protokollid, sealhulgas nende inspektorite pädevuste ja volituste kirjeldus, kes töötavad üksteise majandusvööndis.
      9.   KONTROLLI ERIKRITEERIUMID
      Iga liikmesriik sätestab erikriteeriumid. Need kriteeriumid edastatakse kõigile asjaomastele liikmesriikidele ning need vaadatakse korrapäraselt läbi pärast saadud tulemuste analüüsi. Kontrollikriteeriume arendatakse järk-järgult kuni saavutatakse allpool määratud sihtkriteeriumid.
      Sihtkriteeriumid
      Vähemalt üks kuu pärast käesoleva otsuse jõustumist rakendavad liikmesriigid oma kontrollikavu, arvestades alljärgnevalt sätestatud sihte.
      Liikmesriigid määratlevad kohaldatava proovivõtustrateegia ning kirjeldavad seda.
      Komisjon peab omama juurdepääsu proovivõtukavale, mida liikmesriik kasutab.
      a)   Sadamates kontrollimise tase
      Üldiselt on eesmärk saavutada täpsus, mis on vähemalt võrdne täpsusega, mis saavutatakse tavalise pistelise proovivõtumeetodiga, mille puhul kontrollitakse kaalu alusel 20 % kõigist liikmesriigis lossitud tursakogustest.
      b)   Turustamise kontrolli tase
      Kontrollitakse 5 % oksjonimüügiks pakutavast tursakogusest.
      c)   Merel kontrollimise tase
      Paindlik kriteerium: sätestatakse pärast iga piirkonna püügitegevuse üksikasjalikku analüüsi. Merel kontrollimise kriteeriumid on seotud tursavarude majandamise piirkonnas merel viibitud patrullipäevade arvuga, kusjuures eripiirkondade patrullipäevade jaoks võib kasutada eraldi kriteeriumi.
      d)   Õhuseire tase
      Paindlik kriteerium: sätestatakse pärast igas piirkonnas teostatud kalapüügi üksikasjalikku analüüsi, võttes arvesse liikmesriikide käsutuses olevaid ressursse.
   
   
      III LISA
      Artiklis 7 viidatud rikkumiste nimekiri
      
                  A.
               
               
                  Kalalaeva kapten ei järgi käesoleva otsuse artiklis 2 sätestatud püügikoormuse piiranguid.
               
            
                  B.
               
               
                  Sellise ühenduse kalalaeva puhul, mille kogupikkus on vähemalt 10 meetrit ja mille pardal hoitakse või mis kasutavad mis tahes püügivahendit, mille kasutamiseks on vaja püügiluba kalastamiseks mis tahes artiklis 1 määratletud piirkonnas, ei ole kaptenil või tema volitatud esindajal püügiloa koopiat või ta ei hoia seda laeva pardal.
               
            
                  C.
               
               
                  Komisjoni 18. detsembri 2003. aasta määruse (EÜ) nr 2244/2003 (millega kehtestatakse üksikasjalikud eeskirjad laevaseire satelliitsüsteemide kohta) (1) artiklis 6 osutatud laevaseire satelliitsüsteemi rikkumine.
               
            
                  D.
               
               
                  Püügiraamatute, sh püügikoormuse aruannete, lossimisdeklaratsioonide ja müügiteatiste, ülevõtmise deklaratsioonide ja veodokumentide andmete võltsimine või puudulik täitmine, vale hoidmine või puudulik esitamine, mis ei vasta määruse (EMÜ) nr 2847/93 artiklites 6–19 ning määruse (EÜ) nr 423/2004 artiklites 13 ja 15 sätestatule.
               
            
                  E.
               
               
                  Rohkem kui ühe tonni tursaga pardal sõitva ühenduse kalalaeva kapten või tema esindaja ei järgi määruse (EÜ) nr 423/2004 artiklis 11 sätestatud etteteatamise eeskirju.
               
            
                  F.
               
               
                  Rohkem kui kahe tonni tursa lossimine kalalaeva poolt väljaspool määratud sadamaid.
               
            
         (1)  ELT L 333, 20.12.2003, lk 17.